Document ID: 31997D0589

KOMMISSIONENS BESLUTNING af 28. juli 1997 om ændring af beslutning 96/333/EF om udstedelse af sundhedscertifikat for levende toskallede bløddyr, pighuder, sækdyr og havsnegle fra tredjelande, som endnu ikke er omfattet af en særlig beslutning (EØS-relevant tekst) (97/589/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 91/492/EØF af 15. juli 1991 om sundhedsmæssige betingelser for produktion og afsætning af levende toskallede bløddyr (1), ændret ved akten vedrørende Østrigs, Finlands og Sveriges tiltrædelse, særlig artikel 9, og
ud fra følgende betragtninger:
Listen over tredjelande, der opfylder betingelserne for ligestilling med hensyn til betingelserne for produktion og afsætning af toskallede bløddyr, pighuder, sækdyr og havsnegle, er fastsat i Kommissionens beslutning 97/20/EF (2), ændret ved beslutning 97/565/CE (3); i del II i bilaget til nævnte beslutning er der opført tredjelande, der kan omfattes af en foreløbig beslutning på grundlag af Rådets beslutning 95/408/EF (4), ændret ved beslutning 97/34/EF (5); for de pågældende tredjelande kræves der sundhedscertifikat som fastsat ved Kommissionens beslutning 96/333/EF (6), som gælder indtil den 30. juni 1998;
i beslutning 95/408/EF er det fastsat, at den pågældende liste gælder indtil den 31. december 1998; sundhedscertifikatets gyldighedsperiode ifølge beslutning 96/333/EF bør derfor ændres for at tilpasse den til de foreløbige listers gyldighedsperiode;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
I artikel 5 i beslutning 96/333/EF ændres »og to år frem« til »til den 31. december 1998«.
Artikel 2
Denne beslutning er rettet til medlemsstaterne.
Udfærdiget i Bruxelles, den 28. juli 1997.

Labels: 0
3
5
6